મળતી વિગત મુજબ સુભાષનગર મેઇન રોડ પર રહેતા રાજેશભાઇ અરજણભાઇ પાંભર( ઉ.વ. ૪૦) એ જન્યુઆરી માસમાં સુભાષનગરમાં રહેતા બીપીન રત્નાભાઇ વિરાણી તથા તેના પુત્ર જીજ્ઞેશ પાસેથી બે ટકા વ્યાજે રૂ.૪૫ લાખ કટકે કટકે વ્યાજે લીધા હતા તે પૈકી તેણે ૧૦ લાખ ચૂકવી દીધા હતા અને વ્યાજસહિત રૂ. ૪૬ લાખ ૮૦ હજાર મળી કુલ રૂ. ૫૮ લાખ ૮૦ હજાર ચુકવી દીધા હોવા છતાં બીપીન વિરાણી તેની પત્ની દિપ્તી તેનો પુત્ર જીજ્ઞેશ, પત્ની રંજન રાજેશભાઇ પાંભર પાસે પાંચ ચેકોમાં બળજબરી થી સહિઓ કરાવી અને રૂપિયા ચૂકવી આપેલ હોવાં છતાં તેની બળજબરીથી ઉઘરાણી કરી રૂપિયા નહી આપેતો જાનથી મારી નાખવાની ધમકી આપી ગાળો આપતા રાજેશભાઇ એ ચારેય વિરૂધ્ધ ભકિતનગર પોલીસ મથકમાં ફરીયાદ નોંધાવતા પીએસઆઇ ડી.એન. વાંજાએ તપાસ આદરી છે. દરમ્યાન ગઇકાલે સુભાષનગર મેઇન રોડ પર રહેતા બીપીન રત્નાભાઇ વિરાણી (ઉ.વ.૬૦) તેની પત્ની દિવાળી ઉર્ફે દિપ્તી તથા તેનો પુત્ર જીજ્ઞેશ તેની પત્ની રંજન વિરાણી આગોતરા સાથે ભકિતનગર પોલીસ મથકમાં રજુ થતાં પોલીસે ચારેયની અટકાયત કરી જામીનમુકત કર્યા હતાં.